CELEX: 62020CN0451
Language: da
Date: 2020-09-23 00:00:00
Title: Sag C-451/20: Anmodning om præjudiciel afgørelse indgivet af Landesgerichts Korneuburg (Østrig) den 23. september 2020 — Airhelp Limited mod Austrian Airlines AG

14.12.2020   
            
            
               DA
            
            
               Den Europæiske Unions Tidende
            
            
               C 433/25
            
         
      Anmodning om præjudiciel afgørelse indgivet af Landesgerichts Korneuburg (Østrig) den 23. september 2020 — Airhelp Limited mod Austrian Airlines AG
      (Sag C-451/20)
      (2020/C 433/31)
      Processprog: tysk
      
         Den forelæggende ret
      
      Landesgericht Korneuburg
      
         Parter i hovedsagen
      
      
         Sagsøger: Airhelp Limited
      
         Sagsøgt: Austrian Airlines AG
      
         Præjudicielle spørgsmål
      
      
                  1)
               
               
                  Skal artikel 3, stk. 1, i Europa-Parlamentets og Rådets forordning (EF) nr. 261/2004 (1) fortolkes således, at forordningen også finder anvendelse på en flyforbindelse, som er reserveret samlet og består af to delflyvninger, som skal gennemføres af det samme EF-luftfartsselskab, når både afgangsstedet for den første delflyvning og ankomststedet for den anden delflyvning ligger i et tredjeland, og kun ankomststedet for den første delflyvning og afgangsstedet for den anden delflyvning ligger på en medlemsstats område?
                  Såfremt det første spørgsmål besvares bekræftende:
               
            
                  2)
               
               
                  Skal artikel 5, stk. 1, litra c), nr. iii), i Europa-Parlamentets og Rådets forordning (EF) nr. 261/2004 fortolkes således, at passageren også har ret til kompensation i henhold til forordningens artikel 7, stk. 1, når han med den alternative transportmulighed, som han blev tilbudt, ganske vist ville være ankommet til det endelige bestemmelsessted mindre end to timer efter det planlagte ankomsttidspunkt for den annullerede flyvning, men faktisk ikke ankommer inden for denne tidsramme?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EFT 2004, L 46, s. 1)